Polibutadien s hidroksil završecima
Polibutadien s hidroksil završecima (HTPB) je oligomer butadiena završen na obje strane s hidroksilnom funkcionalnom grupom. Reagira s izocijanatom i formira poliuretanski polimer. HTPB je prozirna tekućina čija boja podsjeća na voštani papir, a viskozitet mu je sličan kukuruznom sirupu. Svojstva HTPB-a se razlikuju s obzirom da se ne radi o čistoj smjesi već radi o mješavini koju proizvođači različito doziraju ovisno o specifičnim zahtjevima kupaca. Poliuretani pripremljeni od HTPB-a mogu biti proizvedeni sa specifičnim fizikalnim svojstvima koja se kreću od vrlo elastičnih do izrazito krutih. Neki od proizvoda su krute pjene izolacijskih ploča, izdržljivi elastomerni kotači, izolatori automobilskih ovjesa, električni spojevi, ljepila visokih performansi, površinski premazi i brtvila, sintetička vlakna, tvrdi plastični dijelovi, itd. Važna primjena HTPB-a je kod raketa na kruto gorivo, gdje veže oksidans i druge sastojke u krutu ali elastičnu masu.

Vanjske veze 
  Polybutadiene, hydroxyl terminated na stranicama Sigma Aldrich
 Narodne novine (1. 8. 2013): Odluka o donošenju popisa robe vojne namjene, obrambenih proizvoda i nevojnih ubojnih sredstava, klasa: 022-03/13-04/355, urbroj: 50301-05/05-13-2

Polioli
Organski polimeri
Raketna goriva